Oficialusis leidinys L 091 , 07/04/1999 p. 0037 - 0039



Komisijos sprendimas 1999 m. kovo 26 d. iš dalies keičiantis Sprendimą 97/296/EB, pateikiantį trečiųjų šalių, iš kurių valstybės narės leidžia importuoti žmonėms vartoti skirtus žuvininkystės produktus, sąrašą (pranešta dokumentu Nr. C(1999) 768) (tekstas svarbus EEE) (1999/244/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1995 m. birželio 22 Tarybos sprendimą 95/408/EB, nustatantį trečiųjų šalių įmonių, iš kurių valstybės narės gali importuoti tam tikrus gyvūninės kilmės produktus, žuvininkystės produktus ar gyvus dvigeldžius moliuskus, laikinųjų sąrašų tarpiniam laikotarpiui sudarymo sąlygas [1], su paskutiniais pakeitimais, padarytais Sprendimu 98/603/EB [2], ypač jo 2 straipsnio 2 dalį ir 7 straipsnį, (1) kadangi Komisijos sprendime 97/296/EB [3] su paskutiniais pakeitimais, padarytais Sprendimu 1999/136/EB [4], išvardijamos šalys ir teritorijos, iš kurių leidžiama importuoti žmonėms vartoti skirtus žuvininkystės produktus. I priedo I dalyje išvardijami šalių ir teritorijų, kurioms taikomas specialus sprendimas, pavadinimai, o II dalyje nurodomos tos šalys, kurios atitinka reikalavimus pagal Sprendimo 95/408/EB 2 straipsnio 2 dalį. II priede išvardijami šalių ir teritorijų, iš kurių produktus įvežti buvo leidžiama iki 1999 m. sausio 31 d., laikantis Direktyvos 91/493/EEB 11 straipsnio 7 dalies sąlygų, pavadinimai; (2) kadangi Komisijos sprendimas 1999/245/EB [5] nustatė konkrečias Seišelių kilmės žuvies ir akvakultūros produktų importo sąlygas. Kadangi dėl to Seišeliai turėtų būti įrašyti į I priedo I dalies šalių ir teritorijų, iš kurių leidžiama įvežti žmonėms vartoti skirtus žuvininkystės produktus, sąrašą; (3) kadangi Prancūzijos Polinezija, Gabonas ir Sent Pjeras ir Mikelonas suteikė informaciją, kad jie atitinka lygiavertes sąlygas, ir gali garantuoti, kad į Bendriją eksportuojami žuvies produktai atitinka Direktyvos 91/493/EEB sveikatos reikalavimus, būtina pakeisti pirmiau nurodytą sąrašą ir į sąrašo II dalį įrašyti tas šalis ir teritorijas; (4) kadangi dėl rimtų trūkumų, nustatytų patikrinimo metu Kazachstane, ikrų importas neturėtų būti leidžiamas, ir todėl ši šalis turėtų būti išbraukta iš sąrašo II dalies; (5) kadangi nuo 1999 m. vasario 1 d. importas iš II priede išvardintų šalių, nebeleidžiamas; (6) kadangi šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimo 97/296/EB I ir II priedai pakeičiami šio sprendimo priedu. 2 straipsnis Šis sprendimas skirtas valstybėms narėms. Priimta Briuselyje, 1999 m. kovo 26 d. Komisijos vardu Franz Fischler Komisijos narys [1] OL L 243, 1995 10 11, p. 17. [2] OL L 289, 1998 10 28, p. 36. [3] OL L 122, 1997 5 14, p. 21. [4] OL L 44, 1999 2 18, p. 61. [5] OL L 91, 1999 4 7, p. 40. -------------------------------------------------- PRIEDAS Trečiųjų šalių, iš kurių yra leidžiama importuoti bet kuriuo būdu žmonėms vartoti skirtus žuvininkystės produktus, sąrašas I. Šalys ir teritorijos, kurioms taikomas konkretus sprendimas remiantis Tarybos direktyva 91/493/EB AL — Albanija AR — Argentina AU — Australija BD — Bangladešas BR — Brazilija CA — Kanada CI — Dramblio KKR CL — Čilė CO — Kolumbija CU — Kuba EC — Ekvadoras EE — Estija FK — Folklando Salos FO — Farerų Salos GH — Gana GM — Gambija GT — Gvatemala ID — Indonezija IN — Indija JP — Japonija KR — Pietų Korėja MA — Marokas MG — Madagaskaras MR — Mauritanija MV — Maldyvai MX — Meksika MY — Malaizija NG — Nigerija NZ — Naujoji Zelandija PE — Peru PH — Filipinai RU — Rusija SC — Seišeliai SG — Singapūras SN — Senegalas TH — Tailandas TN — Tunisas TW — Taivanis TZ — Tanzanija UY — Urugvajus ZA — Pietų Afrika II. Šalys ir teritorijos, atitinkančios Tarybos sprendimo 95/408/EB 2 straipsnio 2 dalies reikalavimus AG — Antigva ir Barbuda [1] AN — Olandijos Antilai AO — Angola AZ — Azerbaidžanas [2] BJ — Beninas BS — Bahamos BZ — Belizas CM — Kamerūnas CH — Šveicarija CN — Kinija CR — Kosta Rika CV — Žaliojo Kyšulio Salos CY — Kipras CZ — Čekijos Respublika DZ — Alžyras ER — Eritrėja FJ — Fidžis GA — Gabonas GL — Grenlandija GN — Gvinėjos Konakris HK — Honkongas HN — Hondūras HR — Kroatija HU — Vengrija [3] IL — Izraelis IR — Iranas JM — Jamaika KE — Kenija LK — Šri Lanka LT — Lietuva LV — Latvija MM — Mianmaras MT — Malta MU — Mauricijus MZ — Mozambikas NA — Namibija NI — Nikaragva PA — Panama PF — Prancūzijos Polinezija PG — Papua ir Naujoji Gvinėja PK — Pakistanas PL — Lenkija PM — Sent Pjeras ir Mikelonas RO — Rumunija SB — Saliamono Sala SH — Šv. Elenos Sala SI — Slovėnija SR — Surinamas TG — Togas TR — Turkija UG — Uganda US — Jungtinės Amerikos Valstijos VC — Sent Vinsentas ir Grenadinai [4] VE — Venesuela VN — Vietnamas ZW — Zimbabvė [1] Leidžiama importuoti tik šviežią žuvį. [2] Leidžiama importuoti tik ikrus. [3] Leidžiama importuoti tik žmonių vartojimui skirtus gyvus gyvūnus. [4] Leidžiama importuoti tik šviežią žuvį. --------------------------------------------------